Man wat glo 34 minderjariges verkrag in hofŉ Man wat daarvan beskuldig word dat hy 34 minderjariges en twee vrouens verkrag het, sal Donderdag in die Johannesburgse hooggeregshof, wat in die Palm Ridge-landdroshof in Thokoza aan die Oos-Rand sit, verskyn. Die Nasionale Vervolgingsgesag sê die 42 jarige man sal na verwagting pleit op die 122 aanklagte teen hom. Hy word onder meer aangekla van verkragting, ontvoering, moord, roof en poging tot moord nadat hy glo van sy slagoffers met MIV besmet het. Die misdade is glo tussen 2006 en 2011 in Kathorus, oos van Johannesburg, gepleeg. Meer inligting sal na verwagting tydens die man se hofverskyning aan die lig kom.